als_Latn dik_Latn sag_Latn
AC Milan prezanton planin për ndërtimin e stadiumit të ri me vlerë 320 milion euro
Stadiumi pritet të hapet para fillimit të sezonit 2018-2019. Leja zyrtare për ndërtimin e stadiumit pritet në mars.
MILAN (AA) - Klubi italian i futbollit AC Milan ka publikuar planin për ndërtimin e stadiumit të ri me kapacitet 48.000 vendesh, raporton Anadolu Agency (AA).
Stadiumi pritet të hapet para fillimit të sezonit 2018-2019. Klubi italian tashmë ka publikuar një video ku është prezantuar modeli i stadiumit që do të ndërtohet pranë selisë së klubit e cila është hapur në Portell-Fiera të Milanos.
Vlerësohet se stadiumi do të kushtojë rreth 300 deri 320 milion euro. Ndërkohë, Milani aktualisht ndanë stadiumin e qytetit "San Siro" me rivalin lojal Interin.
Milani do të jetë pronar i këtij kompleksi të ri të stadiumit ku do të ndërtohet edhe hoteli, restorante dhe vende parking.
Arkitekti Emilio Faroldi ka thënë se plani i stadiumit është i inspiruar nga stadiumi i Arsenalit Emirates në Londës si dhe nga stadiumet në Basel, Neuchatel në Zvicër si dhe Bilbao në Spanjë.
Autoritetet lokale jozyrtarisht kanë pranuar propozimin e ndërtimit të stadiumit, ndërkohë që presidentja e Milanit Barbara Berlusconi dëshiron që ndërtimi i rij të përfundojë deri në vitin 2018. Leja zyrtare për ndërtimin e stadiumit pritet në mars.
als_Latn als_Latn als_Latn als_Latn als_Latn als_Latn als_Latn als_Latn